Biddinghuzen

Van Wikipedie

Biddinghuzen is een daarp in de polder Oostelijk Flevoland en onderdeel van de gemeente Dronten. Biddinghuzen is bewoend sinds 10 oktober 1963.

De kern het 6.034 inwoeners (2005) en beslaot een groot oppervlakte.

't Daarp is bewoend sinds 1963. Op 10 oktober 1963 betrök de femilie Heijmink as eerste bewoeners 't huus op De Voor 6.

In 't midden van 't daarp staot 't kaarkelijk centrum de Voorhof, dat onderdak biedt an de Protestanse Gemeente Biddinghuzen en de R.K. Bonifatiusperochie.

Bie 't daarp is Walibi World evestigd (vrogger Flevohof, laoter Walibi Flevo en daornao Six Flags Holland). Jaorlijks wordt in 't daarp 't Lowlands festival ehouwden en vrogger was 't de lokaotie veur 't Flevo Festival. Op 't evenemententerrein vlakbie Walibi World worren tal van evenementen ehouwen, zoas AutoMaxx en 't Mega Trucks Festival. Der is sprake van um hier een nationaol evenemententerrein te maken.

Buten 't daarp, an 't Veluwemeer, bin veul campings, zoas de Rivièra Camping en 't Flevostrand.

De vele campings en stranden maken 't butengebied butengewoon toeristisch.

Interwiki's